Ansøgning til [adresse] 2015 
Sagsfremstilling 
116.     Ansøgning til [adresse] 2015 - Åbent 
  
  
SAGENS INDHOLD 
Teknik- og Miljøudvalget skal tage stilling til, om kommunen ønsker at søge tilskud fra ”Puljen til supercykelstier og 
cykelparkering” til følgende projekter: 
  
· Supercykelsti Hinnerup-Aarhus N 
· Cykelparkering ved [adresse] 
· Cykelparkering ved Hinnerup og [adresse]. 
  
Ifølge regeringens aftale om Metro, letbane, nærbane og cykler er der afsat en pulje på 180 mio. kr. til 
supercykelstier og cykelparkering. De 40 mio. kr. blev uddelt i første ansøgningsrunde (frist 8. oktober 2014). De 
resterende 140 mio. kr. deles ud efter anden ansøgningsrunde (frist 11. marts 2015). Svar på ansøgninger forventes 
medio 2015. 
  
Vejdirektoratet behandler ansøgninger vedrørende supercykelstiprojekter.  
  
Følgende principper vil indgå i prioriteringen af, hvilke projekter der vil opnå tilskud til supercykelstier:  
· Der skal være tale om supercykelstiruter af høj kvalitet med stor vægt på fremkommeligheden for cyklisterne.  
· Supercykelstiruterne skal have stort potentiale for overflytning af pendlerture fra bil til cykel og skal derfor forbinde 
områder med mange boliger med områder med mange arbejds- eller uddannelsespladser.  
· Supercykelstiruterne skal have god forbindelse til kollektive trafikknudepunkter.  
· Supercykelstiruterne skal være trafiksikkerhedsmæssigt forsvarlige.  
  
Trafikstyrelsen behandler ansøgninger vedrørende etablering af nye cykelparkeringspladser og udvidelse af 
eksisterende cykelparkering.  
  
Følgende principper vil indgå i prioriteringen af hvilke projekter, der vil opnå tilskud til cykelparkering: 
· At projektet forøger kapaciteten og generelt forbedrer cykelparkeringsforholdene  
· At flest muligt får gavn af projektet  
· At projektet gennemføres i større byer  
 
Teknik- og 
Miljøudvalget 
4. december 2014 
Sagsnr. 710-2014-
65666 
Dok.nr. 710-2014-
258272 
Sagsbehandler 
DPMAJV 
  
Tidl. politisk behandling 
  
Forventet sagsgang 
TM-U 
Lovgrundlag 
Lov om offentlige veje 
· At projektet styrker integrationen mellem den kollektive trafik og cykling  
· At projektet koordineres med relevante aktører  
· At de relevante myndigheders engagement og bidrag til processen indgår som et vigtigt element i ansøgningen. 
  
I første ansøgningsrunde er der i alt indsendt ansøgninger om næsten 100 millioner kr. i tilskud til 27 forskellige 
projekter. Det er formodningen, at der vil være flere om buddet i anden ansøgningsrunde, og kun de bedste projekter 
har mulighed for at opnå støtte. 
  
VURDERING 
Teknik og Kultur vurderer, at en ansøgning om en supercykelsti mellem Hinnerup og [adresse] N vil have gode 
muligheder for at opnå støtte. Projektet har stort potentiale for overflytning af pendlerture fra biler til cykler, da der er 
mange pendlere mellem boliger i [adresse] og arbejdspladser/uddannelsessteder i [adresse]. Samtidig vil 
supercykelstien have god forbindelse til kollektive trafikknudepunkter i forbindelse med tog nordpå/sydpå og på sigt 
letbanen ind mod [adresse].  
  
Projektet vil desuden have god sammenhæng med planerne om et Parker&Rejs anlæg ved E45, hvorfra man ville 
kunne parkere sin bil og tage sin cykel videre, eller cykle til, parkere og tage letbanen videre til [adresse]/Hinnerup. 
Projektet kan sammentænkes med Vejdirektoratets forestående ombygning af rampen ved motorvejskrydset [adresse] 
Nord, hvor projektet kunne bidrage med en tunnelløsning for cyklister. 
  
Trængslen vil med tiden øges i [adresse] og gøre cyklen mere attraktiv som transportmiddel. [adresse] ville 
koble sig på resten af et supercykelstinetværk i [adresse] og dermed løbe de 15 km fra Hinnerup og til centrum af 
[adresse]. Teknik og Kultur er i dialog med [adresse], som er positivt stemt over for et samarbejde. Det ville i 
så fald være deres etape 3 i udbygningen af supercykelstinetværket i [adresse]. [adresse] vil stå for ansøgning 
og efterfølgende være projektansvarlig over for Vejdirektoratet. 
  
Forvaltningen foreslår ligeledes at søge Trafikstyrelsen om tilskud til cykelparkeringen ved [adresse] (motorvejskrydset 
[adresse] N) og ved Hinnerup og [adresse] (tog og letbane). Projekterne vil understøtte hinanden, og det vil stå 
stærkt, at der er sammentænkt supercykelsti, cykelparkering og kollektive trafikknudepunkter (letbane, tog og 
Parker&Rejs). Der planlægges aflåst cykelparkering til 25 cykler ved hver af stationerne og 25 ved Parker&Rejs 
anlægget. 
  
ØKONOMI 
Der er i budget 2015 afsat 4 mio. kr. til cykelstier i [adresse]. Med et tilskud på 40 % af den samlede 
anlægssum fra puljemidler vil der kunne opnås en samlet anlægsramme på 6,67 mio. kr. i 2015. For den samlede 
anlægsramme vil der kunne udarbejdes en ansøgning om opgradering til supercykelsti på strækningen Hinnerup-
[adresse] samt cykelparkering ved [adresse], Hinnerup og [adresse]. 
  
Anlæggelse af supercykelstiløsninger vil ud fra erfaringspriser fra projekter gennemført med puljemidler 2014 
overslagsmæssigt være: 
  
· Hinnerup-Aarhus N (6,6 km opgradering af eksisterende sti): ca. 6 mio. kr. 
· Cykelparkering E45, [adresse] og [adresse]: ca. 0,7 mio. kr. 
  
INDDRAGELSE 
Ved en cykelfest afholdt i Hinnerup i september 2014 havde borgerne mulighed for at komme med ønsker inden for 
cykelområdet. 12 % af de indkomne ønsker drejede sig om en opgradering af cykelstiforholdene Hinnerup-Aarhus. I 
det tilfælde, at der opnås støtte, inddrages bl.a. det lokale cyklistforbund i projektet. 
  
INDSTILLING 
Teknik- og kulturdirektøren indstiller til Teknik- og Miljøudvalget: 
1. At ansøge om tilskud til opgradering til supercykelsti Hinnerup-Aarhus i samarbejde med [adresse].  
2. At ansøge om tilskud til cykelparkering ved [adresse], [adresse] og [adresse].  
  
BESLUTNING 
  
  
  
Teknik- og Miljøudvalget, 4. december 2014: 
Fraværende: Ingen 
  
Indstillingspunkt 2 blev godkendt. 
